b'\n_START_ARTICLE_\nStepney\n_START_PARAGRAPH_\nStepney on Lontoon East Endin kaupunginosa. Se oli aikaisemmin itsen\xc3\xa4inen kyl\xc3\xa4, joka kasvoi Thamesjoen varren telakoiden ty\xc3\xb6l\xc3\xa4isten asuinpaikkana._NEWLINE_Stepneyn p\xc3\xa4\xc3\xa4kadun varrella on St Dunstanin kirkko, jonka nykyinen rakennus on 1200-luvulta, ja samalla paikalla on seissyt kirkko tuhannen vuoden ajan. Sit\xc3\xa4 ymp\xc3\xa4r\xc3\xb6iv\xc3\xa4 keskiaikainen kyl\xc3\xa4 kasvoi voimakkaasti 1800-luvulla ty\xc3\xb6l\xc3\xa4isten asuinalueena. Lontoon pommituksissa alueelta tuhoutui paljon asuinrakennuksia. Alueella on paljon kaupungin vuokra-asuntoja. Niit\xc3\xa4 on kunnostettu 2010-luvulla. Alueelle on rakennettu uudisrakennuksia, ja Stepneyn kiinteist\xc3\xb6markkinat ovat piristyneet._NEWLINE_Stepney Greenin metroasema on District Linen ja Hammersmith & City Linen varrella.'